I Metal Gear Solid 4: Guns of the Patriots jobber Campbell for FNs sikkerhetsråds rådgivende organ som overvåker private militærfirmaer. Han sender Solid Snake ut på et uoffisielt oppdrag som går ut på å myrde Liquid Ocelot for å sette en stopper for planene hans. Han forsyner Solid Snake med transportmidler han bruker for å fullføre oppdraget. Han er gift med Rosemary, og dette fører til en alvorlig ripe i forholdet mellom ham og Meryl (som nå er klar over at Campbell er faren hennes). Det viser seg dog til slutt at ekteskapet bare er et skalkeskjul for å lure The Patriots for å beskytte hennes (og Raidens) sønn, John.